Әлеге ваҡытта 45-ләп элекке ижади эшем төрлө ерҙә, күбеһе Стәрлебаш районының мәҙәниәт йортонда һаҡлана. Яңы эштәрем бик аҙ, күпселеге исем өсөн генә төшөрөлгән. Картиналар яҙып, шәхси күргәҙмәләр ойоштороу еңел тү­гел, әлбиттә, шулай ҙа был һөнәрҙе мин күберәк үҙең өсөн, бәлки, һәләтең менән маҡтаныу, хатта эгоизм тип ҡарайым. Әлегә үҙемде тик мольберт янында яңғыҙ ултырыуымды күҙ алдына килтерә алмайым, һуңға ҡалдыра барам. Бар көсөм­дө Мәскәүҙә башҡорт мәҙәни үҙеген бул­дырыуға бирәм, шул өлкәлә ҡулымдан килерлек башҡа эштәрҙе башҡарам.